 ڪراچي( ويب ڊيسڪ ) اداڪاره ماهره خان ٽي وي اداڪار فردوس جمال جي تنقيد تي خاموشي ٽوڙيندي هاڪاري رد عمل ظاهر ڪيو آهي. ماهره خان سوشل ميڊيا تي هڪ هاڪاري پوسٽر شيئر ڪيو آهي جنهن جي جواب ۾ هن سمورن ماڻهن جا ٿورا مڃا جن مٿس تنقيد جو جواب ڏنو ۽ سندس ڀرپور حمايت ڪئي. ماهره خان لکي ٿي ته مان ڪنهن کي به پنهنجي حمايت ڪرڻ لاءِ نه چيو هو پر جيئن سڀني پاڻ منهنجو ساٿ ڏنو ان مون کي وڌيڪ خاص بڻائي ڇڏيو آهي.  هن چيو ته فنڪار طور مان پنهنجي انڊسٽري تي فخر ڪيان ٿي، مان پنهنجي سينئر فنڪارن جي ٿورائتي آهيان هنن مون وانگر ڪيترن ئي ماڻهن جو رستو صاف ڪيو.  اداڪاره ماهره خان چيو ته مان فخر سان چئي سگهان ٿي ته مان اهو ڪيو جيڪو سوچو ۽ جيڪو صحيح هو ڪڏهن به پاڻ کي ٻين جي سوچ جو شڪار ٿيڻ نه ڏنو آهي ته هنن موجب منهنجي لاءِ ڇا صحيح هو. ماهره خان تنقيد جو جواب ڏيندي چيو ته نفرت سان ڀريل دنيا ۾ محبت جي چونڊ ڪيون ٿا، ٻين جي راءِ کي برداشت ڪيون ٿا، پنهنجي ويڙهه کي نظرين خلاف ڪيون ٿا. اداڪاره چيو ته هڪ ڪامياب عورت کي اهو خوف ناهي پر اها هڪ خوبصورتي ۽ خودمختياري آهي.  آخر ۾ ماهره خان لکي ٿي ته هڪ ٻئي تي آڱر کڻڻ بند ڪيون ٿا ته جيئن اسان جو ملڪ ۽ انڊسٽري ترقي ڪري جيئن ڪنهن نه ڪئي هجي.